Alexander de Westkust

**Alexander van de Westkust** (meninggal dunia 1761) ialah seorang hamba yang dibawa dari pesisir Sumatra atau pesisir Semenanjung ke wilayah Koloni Cape. Dia terkenal memimpin pemberontakan hamba yang dibawa oleh Belanda bersama Fortuyn dan September van Bugis pada pertengahan 1760.

## Latar belakang
Belanda menubuhkan kampung-kampung baharu dan meluaskan wilayah mereka ke pedalaman pada awal 1700an. Selain menangkap orang Khoikhoi, mereka membawa hamba dari Asia Tenggara. Salah satu hamba yang paling terkenal dalam perlawanannya ialah Leander van Bugis. Robert Ross, seorang sejarahwan orientalis di akhir bukunya "Review: Cape of Torments" percaya bahawa Leander tidak maut ditembak Belanda, tetapi merantau ke Cape Utara dan bermastautin di sana. Anak keturunannya mungkin ialah beberapa dari ras berwarna setakat ini. Alexander ditawan oleh Armada Belanda di sekitar perairan Sumatra dan dijual sebagai hamba.

Berbeza dari tawanan bangsawan, setiap hamba yang dibawa dipaksa untuk melupakan nama sebenar mereka dan diberi nama belakang dengan nama daerah seperti Achilles de Sumatra. Nama Alexander ialah nama pemberian semasa pemuda yang masih sangat muda itu tiba di Cape pada 1758/1759. Dia dibeli oleh Michiel Smuts, seorang pejawat VOC semasa berada di Batavia untuk memeriksa kewangan syarikat. Alexander dibawa berlayar ke ladangnya.

Pada awalnya Alexander tidak mengerti caranya berladang dan tanaman yang tumbuh di wilayah Cape berbeza dari kampung halamannya. Wilayah Cape memiliki iklim temperat tetapi tidak terlalu dingin seperti di Eropah. Tanaman yang banyak ditanam pada waktu itu ialah gandum dan beberapa jenis sayur seperti tomat. Kemungkinan sebelum dijual sebagai hamba beliau adalah seorang nelayan. Semasa tuaian, hasil penjualan oleh hamba tidak memenuhi apa yang diinginkan oleh Tuan Michiel.  

## Menyertai kumpulan Fortuyn van Bugis
Alexander merasa sangat marah, harga dirinya dipijak selepas disebat oleh Michiel. Diam-diam dia melarikan diri menuju ke Teluk Hout seorang diri. Beliau berada di daerah itu selama empat bulan melewati musim dingin pertamanya sebelum ditangkap dan dibawa ke hadapan Michiel semula. Alexander kembali ke ladang, menggembalakan ternak lagi sebelum memutuskan untuk pergi. Kali ini dia mengambil jalan yang berbeza, menuju ke utara melalui Sungai Salt. Selama berbulan-bulan lamanya dia terus menyusuri sungai itu seorang diri hingga dihampiri oleh Fortuyn van Bugis dan pengikutnya. Mereka ialah kumpulan hamba dari etnik Bugis yang melarikan diri dan membangun perkampungan di utara Gunung Meja. Beberapa kali mereka berjaya menghindar dari serangan tentera Belanda.

Fortuyn merasa hairan dengan pemuda yang mungkin masih remaja ini, tetapi dia memiliki kecergasan yang tinggi dan dapat memanfaatkan keadaan alam yang sangat asing baginya sendiri. Fortuyn ingin agar dia masuk menjadi bahagian daripada mereka. Awalnya Alexander ragu kerana dia tidak dapat berbahasa Bugis tetapi mengiyakan keinginannya. Pemuda itu dibawa naik ke atas gunung. Fortuyn memberi penjelasan bahawa dia dahulu sebelum dibawa sebagai hamba ke Cape pernah berperang melawan Belanda. Beberapa tahun sebelumnya, dia pernah menantang Tuannya sendiri Cornelis Veywey untuk berduel. Fortuyn yang faham dengan watak Belanda kemudian langsung berlari menjauhi orang-orang dan mengumpulkan pelarian yang satu etnik dengannya. 

Mereka kini berjumlah hampir 50 orang. Sebagaimana Leander yang merantau ke utara, mereka akan merantau ke timur dan berpakat dengan Kerajaan Bantu yang kuat di bahagian timur benua. Pengembaraan mereka nanti akan berat. Alexander mempunyai keinginan untuk membalas dendam pada Michiel Smuts dan membakar ladangnya. Fortuyn tidak salah memilih orang, Alexander membuat rancangan untuk menyerang tuannya. 

## Penyerangan ke ladang
Alexander faham dengan kebiasaan sehari-hari tuannya, penjagaan oleh hamba di rumah dan sekitar ladang. Ada beberapa Tuan Tanah lain di sekitar Michiel yang hamba di dalamnya boleh mereka bebaskan untuk menambah jumlah mereka. Fortuyn tidak keberatan untuk membebaskan teman Alexander dan menyertai kumpulannya, meski mereka orang Sumatra. Alexander dan Fortuyn bergerak dengan kumpulan kecil masuk ke dalam bandar dan menghindar dari pengawasan serdadu Belanda. Alexander dan empat orang lainnya mengawasi keadaan yang belum terlalu malam di rumah Michiel, hujan deras turun dan Alexander tetap pada pendiriannya. Mereka mendapati Michiel dan Susanna de Kock sedang bersama lima orang anaknya. Alexander segera membunuh Michiel dan Susanna ikut dibunuh, hamba penjaga yang berjumlah lebih banyak dari mereka segera masuk dan mendapati kedua tuan mereka sudah maut. 

Melihat pemimpin mereka yang tidak juga kembali, lebih banyak dari bawahan Fortuyn yang keluar dari persembunyian. Pertarungan sengit oleh hamba Michiel dan Kumpulan Bugis Fortuyn berlaku. Kekecohan telah terdengar oleh tetangga dari Michiel, melihat kesempatan Alexander segera keluar mengarahkan mereka untuk menyertai perlawanan. Tangan salah seorang dari mereka, Bajau terputus semasa bertarung. Fortuyn dapat mengalahkan mereka dan bergerak mengamankan barang-barang yang didapatkan. 25 lima lukisan mewah, beberapa peti emas, tiga senapan flintlock dan peluru sederum sumbu. Keadaan Bajau semakin melemah, sepanjang malam mereka bergerak hati-hati menuju Dataran Kloof untuk bertemu dengan tabib yang dapat mengubati lukanya.  

Fortuyn telah lama mengenal September sejak mereka dijual ke Batavia. September ialah lelaki berusia sekitar 50 tahun, lebih tua beberapa tahun daripada Fortuyn. September dengan cepat melakukan pembedahan dan meracik ramuan agar Bajau dapat bertahan hidup.

## Pemimpin pemberontakan
  
Kumpulan itu diperkuat dengan banyak hamba yang memerdekakan diri. Salah satu yang namanya direkodkan dalam sejarah ialah Achilles de Sumatra, May van Bugis dan January van Bugis. Kini jumlah pengikut Fortuyn mungkin telah bertambah melebihi 100 orang. September berkata bahawa mereka dapat istirahat dengan selesa di Plaate Kloof selama beberapa hari. Dia sebagai hamba penjaga janda tua Adrianne Heuning, memberikan beberapa kambing untuk Fortuyn. Kumpulannya tidak perlu risau kerana semua hamba di Plaate Kloof ialah orang Bugis dan dia dianggap sebagai "Mangge" (ayah) seperti yang tertulis dalam arkib Cape.

Fortuyn memberikan salah satu dari tiga flintlock yang mereka dapat pada Alexander, menandakan bahawa kini beliau memiliki kedudukan yang tinggi di dalam kumpulan mereka. Hal ini membuat Bono van Bugis yang sudah menyertai Fortuyn merasa kesal. Belum lagi Alexander bukan orang Bugis dan baru mempelajari bahasanya. Selama Bajau memulihkan diri, Fortuyn menyuruh Alexander dan beberapa orang untuk memperhatikan wilayah pesisir utara Cape. Alexander menghindari kampung Blauwberg yang ramai dengan penduduk kulit putih, beliau mencari kerang dan ikan di sekitar Melkbosstrand dan Teluk Grotto. Ketika hendak kembali, Alexander membeli beberapa domba dari suku Khoikhoi menggunakan kerang dan ikan yang didapat.  

Satu hari sejak penyerangan rumah Michiel, ada khabar bahawa Cape Town akan dibakar. Belanda melakukan tindakan cepat dengan tidak membolehkan hamba untuk mengambil kayu di dalam hutan. Tetapan itu membuat Belanda tampak lemah, peniaga mengeluh kerana musim gugur ini lebih dingin dari biasanya dan mereka dapat membeku kalau stok kayu dikurangi.

### Pertumpahan darah di Blauwberg
Belanda menarik kata-katanya, membiarkan hamba untuk mencari kayu bakar selepas hampir seminggu dari matinya keluarga Michiel dan menjanjikan 25 rijdstalker bagi siapa saja yang memberikan informasi mengenai "Perompak Bugis-Melayu" ini. Dengan kata lain, hamba dapat menggunakan wang yang diberikan untuk membebaskan dirinya dan membeli tanah di tengah Cape Town. Banyak dari mereka yang ramai-ramai mendaki Gunung Meja hanya untuk mendapati perapian yang kosong. Fortuyn telah membawa pengikutnya ke arah timur, menuju Holland Hottentotland untuk menukar barang bawaan mereka dan mengamankan beberapa pengikutnya yang memiliki keluarga. Fortuyn membolehkan mereka yang tidak ingin bertarung untuk berpisah, kekuatannya berkurang lebih dari setengahnya. 

Seperti yang disarankan Alexander, Fortuyn tidak terlalu bergerak ke timur. Mereka bergerak kembali mendekati Cape Town, hal yang membuat Bono semakin kesal kerana dia merasa Alexander dan Achilles tidak mahu merantau. September merasa senang dapat berkongsi lagi dengan Fortuyn. Tanpa pengawasan dari Adrianne yang tua dan sebatang kara, dia dapat mengetahui pergerakan Belanda. Upas dari Stellenbosch sering mengirimkannya surat yang bertuliskan lontara. Pertahanan di kampung Blauwberg tampak lengah, petani di sana seperti tidak peduli. Fortuyn langsung bergerak pada siang hari untuk menyerangnya. Kecepatan serangan ialah hal penting.

Tanpa disadari Alexander atau Fortuyn semasa mereka berada di Plaate Kloof, pergerakan dan rancangan mereka sudah diketahui. Hamba penjaga bergerak mengamankan kampung, 'komando' seperti yang tertulis dalam surat Belanda, menembaki kumpulan mereka. Meski dengan senjata yang lebih lengkap, Fortuyn terbunuh dalam pertarungan itu. Alexander cepat-cepat mengambil kepimpinan dan berjaya menghindar dari komando Belanda yang menunggu mereka di jalan yang biasa dilewati. Menunjukan bakat ketenteraan yang luar biasa meski hanya anak nelayan. 

## Penyerangan kedua

Belanda tidak menyangka Alexander dapat keluar dari perangkap mereka dan membuat mereka mengira bahawa ia dan pengikutnya melarikan diri ke utara. Alexander bergerak di pesisir Teluk False, di sini ia boleh mendapatkan makanan dan kerang dengan mudah. Mereka menuju ke Hangklip untuk beristirahat, beberapa dari pengikutnya berpaling darinya. Meski bersemuka dengan keadaan demikian dan pengikutnya menyarankan untuk membangun kekuatan di timur, Alexander belum menyerah untuk kembali ke Cape Town dan menyerangnya. Beliau kehilangan banyak sekali pengikut dan mengumpulkan hamba dari pelarian yang lebih beragam dan beberapa orang Khoikhoi yang mendukungnya. "Kumpulan Bugis-Melayu" sekali lagi bergerak melewati pesisir, sejenak Alexander berkunjung ke dorgah Syekh Yusuf, jenazah beliau telah dibawa ke kampung halaman lebih dari 50 tahun sebelumnya. 

Sejenak Alexander memandang ke atas langit pada malam hari. Beliau sudah dianggap sebagai "Raja" oleh sebahagian orang di Hangflip, Holland Hottentot dan daerah ras campuran lain. Dia berfikir, apakah suatu hari nanti namanya akan dikenang. Belanda menguatkan penjagaan, menyebarkan tentaranya di wilayah Utara Cape. Mereka terkejut semasa diberi tahu bahawa Alexander belum menyerah. Pertarungan berdarah kembali berlaku di utara Stellenbosch, sekitar kampung kecil Paarl. Tentera Belanda kali ini lebih kuat dan mereka tidak akan membiarkan Alexander mundur lagi. Banyak sekali dari pengikutnya yang maut, salah satunya Bajau. Beberapa dari mereka ditembak semasa hendak melarikan diri. 

Alexander tetap berdiri ditempatnya, dia menyadari bahawa Bono yang menghilang kini berada di samping tentara Belanda. Alexander dan pengikutnya yang tersisa dibawa ke Cape Town untuk mengikuti sidang. Bono yang dijanjikan tanah di Cape Town sangat marah kepada Cupido van Bengalen semasa ia memberitahu pada Belanda bahawa September juga ikut membantu dan dia sering berkirim surat kepada Upas. Cupido melakukan hal ini kerana dia takut mendapat hukuman mati. 

## Sidang
Alexander dan pengikutnya ditahan di tempat yang terpisah dari Pulau Robben, takut apabila pemuda itu dapat membuat pemberontakan. Achilles van Sumatra ialah orang pertama yang dibawa ke sidang, dia menjelaskan semuanya dan diberi hukuman dengan diikat di atas roda gergasi hingga maut. Pengikutnya beramai-ramai ke dalam sidang, mereka semua diberi hukuman gantung. Hukuman demi hukuman membuat hamba yang berada di Cape semakin ketakutan. September dan Upas dibawa dari tempat mereka, Upas diberi hukuman sebelum sidang mereka berdua. 

Alexander sebagai pemimpin mendapat hukuman paling terakhir, dia menjelaskan semuanya dan mencuba untuk membela September. Belanda menganggap bahawa yang memulakan pemberontakan ialah September kerana dia pandai menulis, sekali lagi Alexander mencuba untuk membelanya. September sempat berkata "kalau ada tulisannya di hadapanku, aku pasti boleh menirukannya. Semua orang dapat meniru," ujarnya. Berharap mungkin hukumannya akan diringankan, tetapi Belanda tetap memberinya hukuman mati. 

Pemuda itu mendapat hukuman mati dari Belanda pada awal 1761 selepas memimpin pemberontakan. Dia dihukum selepas semua hamba di Plaate Kloof dibuang ke Pulau Robben. Cupido dan beberapa teman "van Bengalen" lain maut secara misterius di penjara. Bono menjadi salah satu orang kaya di Cape dan beberapa keluarga kulit putih mengatakan bahawa mereka ialah salah satu keturunannya.

## Pengaruh
Alexander tidak terlalu dikenal, dia juga bukan berasal dari bangsawan. Tetapi keberaniannya membuat nama Melayu mahsyur dan perlahan bahasa yang dia pakai sehari-hari menjadi lingua franca Cape sebelum digantikan patois Belanda, Afrikaans. Melayu menjadi etnik yang dominan di Cape 100 tahun kemudian. Beberapa orang Baster/Bastardo di Namibia pernah berkata pada awal 1800an bahawa mereka tidak memiliki darah Melayu dan Bugis, berbeza dari kebanyakan etnik ras berwarna yang mempunyai campuran darah dari kedua etnik itu. Menandakan bahawa pemberontakannya memang mempunyai pengaruh kuat dan tidak sepenuhnya dilupakan. Beberapa sejarahwan menjulukinya sebagai "Raja Melayu".

## Rujukan